Michel Engels

De **Michel Engels**, gebuer den 8. Juli 1851 (Datum um Gebuertsakt) am Rollengergronn an der deemoleger Gemeng mam selwechten Numm, an och do gestuerwen den 2. November 1901, war e lëtzebuergesche Moler an Zeechner.

## Liewen
De Michel Engels war dat aacht a lescht Kand vum Gäertner Michel Engels (1812-1887) an der Elisabetha Rockenbrod (1810-1875).

Vun 1887 bis 1864 ass hien am Rollengergronn an d'Primärschoul gaangen, an huet duerno vun 1864 bis 1871 seng Secondairesstudien am *[[Athénée de Luxembourg|Athénée royal grand-ducal]]* an der Stad Lëtzebuerg gemaach.

Hien huet vun 1873 bis 1874 op der "Académie des Beaux Arts" zu München studéiert.

1877 gouf hie *Maître de calligraphie et dessin* an der Normalschoul, an 1878 *Maître de dessin* am *[[Athénée de Luxembourg|Athénée grand-ducal]]*, wou hien de 24. August 1894 eng Nominatioun fir Zeecheprofesser krut.

De 24. August 1880 gouf hie mat der Marie Eugénie Sylvie Koltz bestuet, déi de 4. Februar 1887 gestuerwen ass.

Hien huet den 2. Abrëll 1888 d'Susanna Greiveldinger bestuet. De 6. Mäerz 1892 koum hire Jong Victor Engels op d'Welt, deen Architekt ginn ass.

1893 war hie Matgrënner vum *[[Cercle artistique de Luxembourg]]* (CAL) an huet 1894 beim éischte *[[Salon vum Cercle artistique de Luxembourg|Salon]]* vum CAL matgemaach. Vun 1899 bis 1901 war hie President vum CAL.

Hien ass virun allem bekannt fir seng exakt Bläistëft- a Fiederzeechnungen.

## Wierker

*1887 *[[:commons:Category:Bilder aus der ehemaligen Bundesfestung Luxemburg|Biller aus der fréierer Bundesbefestigung Lëtzebuerg]]*, 1969 nei erausginn vum Kutter ënner dem Titel "dessins pittoresques de Luxembourg".
*1887 *Die malerische Ausschmückung des Chores unserer Kathedrale*, St. Paulus-Gesellschaft.
*1889 *20 esquisses du Luxembourg*, Éditions J. Heintze, nei erausgi vum Comité Alstad 1989, 1990, 1991.
*1893 *La Procession solennelle de Luxembourg*, Édition Michel Engels.
*1893: *Die Darstellung der Gestalten Gottes des Vaters, der getreuen und der gefallenen Engel in der Malerei: eine kunsthistorische Studie geschrieben und gezeichnet von Michel Engels*. Édition L. Bück
*1895: *Hans Lützelburger: ein kunsthistorisches Gedenkblatt von Michel Engels* an: *Publications de la section historique de l'Institut grand-ducal de Luxembourg*, vol. XLIV. Édition L. Bück
*1897: *Die Stadt Luxemburg ehemals und heute: Schilderung in Wort und Bild*. 
*1898: *Die Alzette: Poetisch-malerische Schilderung in Wort und Bild*. Édition P. Worré-Mertens
*1899: *Die Kreuzigung Christi in der bildenden Kunst - Eine ikonographische und kunsthistorische Studie von Michel Engels* an: Ons Hémecht Jg. 4, S. 190
*1899: *Michael v. Munkacsy und seine Beziehungen zum Luxemburger Lande*. Édition P. Worré-Mertens
*1901: *Le Luxembourg pittoresque - Das romantische Luxemburger Land*, Édition Mathias Huss. 1973 nei erausgi vum Kutter.

## Biller

File:Engels Clervaux 1886.jpg|Klierf (1886)
File:Michel Engels, Der Wilelmusplatz zu Luxemburg in 1867.jpg|Knuedler (1867)
File:Michel Engels - 09 La rue Large et la rue Neuve.jpg|De breedewee an d'Neistrooss
File:Michel Engels - 14 L'intérieur du Bock avec la bastion du Château.jpg|D'Schlass-Bastioun um Bock


## Gielchen
* 

An der Stad Lëtzebuerg, am Quartier Hollerech, gouf eng Strooss no him genannt.

## Literatur
* Ausstellungskatalog *Michel Engels. 1851-1901. Sa vie. Son oeuvre*, Villa Vauban - Galerie d'art de la ville de Luxembourg, Lëtzebuerg, 2000

## Kuckt och
* Lëscht vu lëtzebuergesche Konschtschafenden
## Um Spaweck